جمهور باشقانلیغی سؤزچوسو ابراهیم کالین فینلاندیا و سوئد-ین ناتو-یا عضو اولماسی اوچون تهلوکه‌سیزلیک پروبلئم‌لری‌نین آرا‌دان قالدیریلماسی باره‌ده آددیم‌لارین آتیلماسی‌نین واجیب‌لیگینی بیلدیریب.
ابراهیم کالین بلژیک-ین پایتاختی بروکسل-ده آچیقلاما‌لار وئریب.
ابراهیم کالین تورکیه-سوئد -فینلاندیا دایمی اورتاق مکانیزم گؤروشونون عمومی‌لیکده مثبت اتمسفرده کئچدیگینی بیلدیریب.
سوئد و فینلاندیانین ناتو پروسه‌سی ایله باغلی "تهلوکه‌سیزلیک ناراحات‌لیق‌لاری‌نین آرا‌دان قالدیریلماسی اوچون آددیم‌لار آتیلماسی‌نین واجیب‌لیگینی دیله گتیرن  ابراهیم کالین دئییب:
"سوئد و فینلاندیانین ناتو پروسه‌سی‌نین بیرلیکدمی و یاخود آیری-آیری‌لیقدامی ایشله‌یه‌جگی ایله باغلی سرعت، احاته دایره‌سی و عمومی چرچیوه بو اؤلکه‌لرین آتاجاغی آددیم‌لاردان آسیلی‌دیر. فینلاندیا و سوئد-ین ناتو-یا عضو‌لوگو ایله باغلی تورکیه-نین یاراتدیغی گئجیکمه و دقتی یاییندیرماسی کیمی پروبلئم یوخ‌دور".
خاطیرلاداق کی، روسیا 2022-جی ایل فوریه‌نین 24-ده اوکراینادا محاربه‌یه باشلادیقدان سونرا سوئد و فینلاندیا اوزون مدت داوام ائدن نیترال‌لیق سیاست‌لرینی بیر کنارا قویوب ناتو-یا عضو اولماق اوچون مراجعت ائتدی‌لر.
تورکیه ژوئن‌ین 28-ده ایسپانیانین پایتاختی مادریدده کئچیریلن ناتو ایجلاسیندا عضولوک اوچون مراجعت ائدن فینلاندیا و سوئده وتو قویور. ترور تشکیلات‌لارینا آچیق دستک وئرن ایکی اؤلکه ایله پروتوکول ایمضالایان رسمی آنکارا وئریلن وعدلرین یئرینه یئتیریلمه‌سینی گؤزلییر.
